CELEX: 62016TN0735
Language: et
Date: 2016-10-22 00:00:00
Title: Kohtuasi T-735/16: 22. oktoobril 2016 esitatud hagi – CX versus komisjon

19.12.2016   
            
            
               ET
            
            
               Euroopa Liidu Teataja
            
            
               C 475/20
            
         22. oktoobril 2016 esitatud hagi – CX versus komisjon
   (Kohtuasi T-735/16)
   (2016/C 475/30)
   Kohtumenetluse keel: prantsuse
   
      Pooled
   
   
      Hageja: CX (Bordeaux, Prantsusmaa) (esindaja: advokaat É. Boigelot)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tema hagi vastuvõetavaks ja põhjendatuks;
            
         
               —
            
            
               seetõttu
               
                           —
                        
                        
                           tühistada 18. detsembri 2015. aasta otsus Ares(2015)5952489 selles osas, milles sellega vähendatakse hageja töötasu;
                        
                     
                           —
                        
                        
                           tühistada 12. juuli 2016. aasta otsus HR.E.2/CB/sa/Ares(2016), milles teatati samal päeval ja millega ametisse nimetav asutus jättis osaliselt rahuldamata hageja 17. märtsi 2016. aasta kaebuse R/170/16 töötasu vähendamise otsuse peale;
                        
                     
                           —
                        
                        
                           mõista kostjalt välja alusetult kinnipeetud summad, millele lisanduvad viivis ja seadusjärgne intress;
                        
                     
                           —
                        
                        
                           mõista kostjalt välja kõik kohtukulud vastavalt Avaliku Teenistuse Kohtu kodukorra artikli 87 lõikele 1.
                        
                     
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et on rikutud ametnike personalieeskirju ja eriti selle IX lisa artikli 24 lõiget 1; selle rikkumise pani toime komisjoni ametisse nimetav asutus, kui ta ei määranud oma otsuses kindlaks seda summat, mida ta kavatses hageja töötasult kinni pidada.
            
         
               2.
            
            
               Teine väide, et on rikutud põhjendamiskohustust seoses töötasu vähendamise enda põhjendustega, kusjuures selle rikkumisega kaasneb hageja kahjuks ebavõrdne kohtlemine.
            
         
               3.
            
            
               Kolmas väide, et võimu ja menetlust on kuritarvitatud ning tegemist on pädevuse ületamisega selles osas, milles vaidlustatud otsus kujutab endast varjatud distsiplinaarkaristust.
            
         
               4.
            
            
               Neljas väide, et on rikutud mõistliku aja, hea usu ja hea halduse põhimõtet selles osas, milles kostja väidetud faktilised asjaolud hageja suhtes ulatuvad aastatesse 2001 ja 2003, ehk et need asjaolud on aset leidnud 14 ja 12 aastat enne vaidlustatud otsust.